ᱮᱱ. ᱴᱤ. ᱨᱟᱢᱟ ᱨᱟᱣ

ᱱᱚᱱᱫᱟᱢᱩᱨᱤ ᱛᱟᱨᱚᱠ ᱨᱟᱢᱟ ᱨᱟᱣ (᱒᱘ ᱢᱮ ᱑᱙᱒᱓ - ᱑᱘ ᱡᱟᱱᱩᱣᱟᱨᱤ ᱑᱙᱙᱖),  ᱫᱚ ᱦᱚᱲᱟᱜ ᱩᱯᱨᱩᱢ ᱨᱮ ᱮᱱ. ᱴᱤ. ᱨᱟᱢᱟ ᱨᱟᱣ ᱧᱩᱛᱩᱢ ᱛᱮ ᱵᱷᱟᱹᱜᱤ ᱩᱯᱨᱩᱢ ᱢᱮᱱᱟᱜ ᱛᱟᱭᱟ ᱾ ᱢᱤᱫ ᱥᱤᱧᱚᱛᱤᱭᱟᱹ ᱯᱟᱯᱟᱴᱤᱭᱟᱹ, ᱯᱨᱚᱰᱩᱥᱚᱨ, ᱰᱟᱭᱨᱮᱠᱴᱚᱨ, ᱯᱷᱤᱞᱤᱢ ᱥᱟᱯᱲᱟᱣᱤᱭᱟᱹ ᱟᱨ ᱨᱟᱡᱽᱟᱹᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱫᱚ ᱯᱮ ᱥᱮᱨᱢᱟ ᱨᱮ ᱮᱭᱟᱭ ᱥᱮᱨᱢᱟ ᱫᱷᱟᱹᱨᱤᱡ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫ-ᱟ ᱾ ᱩᱱᱤ ᱫᱚ ᱵᱟᱹᱲᱛᱤ ᱞᱮᱠᱟ ᱛᱮᱫᱚ ᱥᱤᱧᱚᱛᱤᱭᱟᱹ ᱥᱤᱱᱮᱢᱟ ᱨᱮᱱᱤᱡ ᱡᱚᱛᱚ ᱠᱷᱚᱣ ᱜᱟᱹᱠᱷᱩᱲ ᱵᱟᱰᱚᱦᱤᱭᱟᱹ ᱠᱷᱚᱱ ᱢᱤᱫ ᱦᱚᱲ ᱠᱟᱱᱟᱭ ᱟᱨ ᱚᱠᱠᱤᱱᱮᱱᱤ ᱱᱟᱜᱮᱥᱣᱚᱨᱤ ᱨᱟᱣ ᱥᱟᱞᱟᱜ ᱛᱮᱞᱩᱜᱩ ᱥᱤᱱᱮᱢᱟ ᱨᱮᱱ ᱵᱟᱨᱭᱟ ᱵᱤᱨ ᱵᱷᱟᱱᱴᱟ ᱠᱷᱚᱱ ᱢᱤᱫ ᱦᱚᱲ ᱢᱮᱱᱛᱮ ᱵᱷᱟᱹᱜᱤ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜ ᱛᱟᱭᱟ ᱾  ᱮᱱ. ᱴᱤ. ᱟᱨ. ᱫᱚ ᱛᱷᱳᱰᱩ ᱰᱳᱸᱜᱽᱞᱩ (᱑᱙᱕᱔), ᱟᱨ ᱥᱤᱛᱟᱨᱟᱢ ᱠᱚᱞᱭᱟᱬᱚᱢ (᱑᱙᱖᱐) ᱞᱟᱹᱜᱤᱫ ᱱᱮᱥᱱᱟᱞ ᱟᱨᱴ ᱛᱷᱤᱣᱮᱴᱚᱨ, ᱢᱟᱫᱽᱨᱟᱥ, Eenadu Daily, Eenadu cinema – 17 July 2013, National art theater, Page 10 ᱦᱚᱛᱮᱛᱮ ᱟᱨ ᱵᱚᱨᱠᱟᱴᱱᱚᱢ (᱑᱙᱗᱐) ᱨᱮᱱᱟᱜ ᱰᱟᱭᱨᱮᱠᱴᱤᱝ ᱞᱟᱹᱜᱤᱫ ᱯᱮᱭᱟ ᱡᱟᱹᱛᱤᱭᱟᱹᱨᱤ ᱯᱷᱤᱞᱤᱢ ᱥᱤᱨᱯᱷᱟᱹᱭ ᱟᱢᱮᱴ ᱟᱠᱟᱫ-ᱟ ᱾ ᱮᱱ.ᱴᱤ.ᱟᱨ ᱫᱚ ᱨᱟᱡᱩ ᱯᱮᱰᱟ (᱑᱙᱕᱔) ᱟᱨ ᱞᱚᱵᱚ ᱠᱩᱥᱚ (᱑᱙᱖᱓) ᱨᱮ ᱟᱡᱟᱜ ᱰᱟᱭᱨᱮᱠᱴᱤᱝ ᱟᱨ ᱯᱟᱴ ᱞᱟᱹᱜᱤᱫ ᱨᱟᱥᱴᱨᱚᱯᱚᱛᱤ ᱥᱤᱨᱯᱷᱟᱹᱭ ᱟᱢᱮᱴ ᱟᱠᱟᱫ-ᱟ ᱾  ᱩᱱᱤ ᱫᱚ ᱑᱙᱗᱐ ᱨᱮ ᱠᱳᱰᱟᱞᱩ ᱰᱤᱰᱤᱱᱟ ᱠᱚᱯᱩᱨᱚᱢ ᱞᱟᱹᱜᱤᱫ ᱡᱚᱛᱚ ᱠᱷᱚᱱ ᱥᱚᱨᱮᱥ ᱵᱟᱰᱚᱦᱤᱭᱟᱹ ᱞᱟᱹᱜᱤᱫ ᱱᱚᱸᱫᱤ ᱥᱤᱨᱯᱷᱟᱹ ᱟᱨ ᱑᱙᱗᱒ ᱨᱮ ᱵᱟᱰᱤ ᱯᱚᱸᱛᱷᱩᱞᱩ ᱞᱟᱹᱜᱤᱫ ᱡᱚᱛᱚ ᱠᱷᱚᱱ ᱥᱚᱨᱮᱥ ᱵᱟᱰᱚᱦᱤᱭᱟᱹ - ᱛᱮᱞᱩᱜᱩ ᱞᱟᱹᱜᱤᱫ ᱩᱰᱷᱟᱹᱣ ᱯᱷᱤᱞᱤᱢ ᱯᱷᱮᱭᱟᱨ ᱥᱤᱨᱯᱷᱟᱹᱭ ᱡᱤᱛᱠᱟᱹᱨ ᱞᱮᱱᱟ ᱾  

ᱮᱛᱚᱦᱚᱵ ᱡᱤᱭᱚᱱ

ᱨᱟᱢᱟᱨᱟᱣ ᱟᱜ ᱡᱟᱱᱟᱢ ᱫᱚ ᱒᱘ ᱢᱮ ᱑᱙᱒᱓  ᱠᱨᱤᱥᱱᱟ ᱦᱚᱱᱚᱛ ᱨᱮᱱᱟᱜ ᱜᱩᱰᱤᱣᱟᱰᱟ ᱛᱟᱞᱩᱠ ᱨᱮᱱᱟᱜ ᱢᱤᱫ ᱦᱩᱰᱤᱧ ᱢᱟᱪᱷᱟ ᱟᱹᱛᱩ ᱱᱤᱢᱢᱟᱠᱩᱨᱩ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱡᱟᱦᱟᱸ ᱫᱚ ᱵᱽᱨᱤᱴᱤᱥ ᱵᱷᱟᱨᱚᱛ ᱨᱮᱱᱟᱜ ᱤᱱᱟᱹ ᱚᱠᱛᱚ ᱢᱟᱫᱽᱨᱟᱥ ᱯᱨᱮᱥᱤᱰᱮᱱᱥᱤ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱛᱟᱦᱮᱸ ᱠᱟᱱᱟ ᱾ ᱩᱱᱤᱭᱟᱜ ᱡᱟᱱᱟᱢ ᱫᱚ ᱢᱤᱫ ᱪᱟᱹᱥᱤ ᱛᱤᱨᱤᱡᱩᱨᱤ ᱱᱮᱱᱫᱟᱢᱩᱨᱤ ᱞᱚᱠᱥᱢᱚᱭᱭᱟ ᱪᱚᱣᱫᱷᱩᱨᱤ ᱟᱨ ᱱᱚᱱᱫᱟᱢᱚᱭᱭᱤ ᱵᱮᱸᱠᱚᱴ ᱨᱟᱢᱢᱢᱟ ᱛᱤᱠᱤᱱᱟᱜ ᱚᱲᱟᱜ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱤᱠᱷᱟᱹᱱ ᱩᱱᱤ ᱫᱚ ᱟᱡ ᱦᱚᱯᱚᱱ ᱵᱟᱵᱟ ᱟᱡᱤᱡ ᱦᱚᱯᱚᱱ ᱞᱮᱠᱟ ᱟᱹᱥᱩᱞ ᱮ ᱞᱟᱹᱜᱤᱫ ᱛᱮᱭ ᱦᱟᱛᱟᱣ ᱞᱮᱫᱮᱭᱟ ᱪᱮᱫᱟᱜ ᱥᱮ ᱩᱱᱤ ᱟᱡ ᱦᱚ8ᱯᱚᱱ ᱵᱟᱵᱟ ᱟᱨ ᱟᱡ ᱦᱚᱯᱚᱱ ᱟᱭᱳ ᱨᱤᱱ ᱫᱚ ᱪᱤᱞᱤ ᱜᱤᱫᱽᱨᱟᱹ ᱦᱚᱸ ᱵᱟᱝ ᱠᱚ ᱛᱟᱦᱮᱸ ᱠᱟᱱᱟ ᱾ https://shodhganga.inflibnet.ac.in/bitstream/10603/71255/6/06_chapter%201.pdf p. 12ᱩᱱᱤ ᱫᱚ ᱟᱠᱚᱣᱟᱜ ᱟᱹᱛᱩ ᱟᱥᱲᱟ ᱨᱮᱜᱮ ᱯᱩᱭᱞᱩ ᱥᱮᱪᱮᱫ ᱫᱚᱭ ᱟᱢᱮᱴ ᱠᱮᱫ-ᱟ ᱾ ᱤᱱᱟᱹ ᱛᱟᱭᱚᱢ ᱫᱚ ᱵᱤᱡᱚᱭᱣᱟᱰᱟ ᱨᱮ ᱾ ᱑᱙᱔᱐ ᱨᱮ ᱟᱡᱟᱜ ᱢᱮᱴᱨᱤᱠ ᱛᱟᱭᱚᱢ, ᱩᱱᱤ ᱫᱚ ᱵᱤᱡᱚᱭᱣᱟᱰᱟ ᱨᱮ ᱮᱥ.ᱟᱨ.ᱟᱨ. ᱟᱨ ᱥᱤ.ᱵᱤ.ᱟᱨ. ᱵᱤᱨᱫᱟᱹᱜᱟᱲ ᱟᱨ ᱜᱩᱱᱴᱩᱨ ᱨᱮ ᱟᱱᱫᱷᱨᱚ-ᱠᱮᱠᱮᱥᱛᱟᱱ ᱵᱤᱨᱫᱟᱹᱜᱟᱲ ᱨᱮᱭ ᱯᱟᱲᱦᱟᱣ ᱞᱮᱱ ᱛᱟᱦᱮᱸᱫ ᱾ ᱑᱙᱔᱗ ᱨᱮ ᱩᱱᱤ ᱫᱚ ᱜᱩᱱᱴᱩᱨ ᱦᱚᱱᱚᱛ ᱨᱮᱱᱟᱜ ᱯᱨᱚᱛᱷᱤᱯᱟᱫᱤ ᱨᱮ ᱢᱤᱫ ᱥᱚᱵᱽ ᱨᱮᱡᱤᱥᱴᱨᱟᱨ ᱞᱮᱠᱟᱛᱮ ᱢᱟᱫᱽᱨᱟᱥ ᱥᱟᱨᱵᱷᱤᱥ ᱠᱳᱢᱤᱥᱚᱱ ᱨᱮᱭ ᱥᱮᱞᱮᱫ ᱮᱱᱟ ᱾ ᱢᱤᱫ ᱟᱹᱰᱤ ᱜᱮ ᱧᱩᱛᱩᱢᱟᱱ ᱪᱟᱹᱠᱨᱤ ᱡᱟᱦᱟᱸ ᱜᱚ ᱩᱱᱤ ᱯᱷᱤᱞᱤᱢ ᱨᱮ ᱟᱞᱟᱭ ᱠᱟᱛᱮ ᱠᱟᱹᱢᱤ ᱞᱟᱹᱜᱤᱫ ᱛᱮ ᱯᱮ ᱦᱟᱴ ᱵᱷᱤᱛᱨᱤ ᱨᱮᱜᱮᱭ ᱵᱟᱹᱜᱤ ᱜᱤᱰᱤᱭᱟᱫ-ᱟ ᱾ ᱩᱱᱤ ᱫᱚ ᱢᱤᱫ ᱡᱩᱣᱟᱹᱱ ᱞᱮᱠᱟᱛᱮ ᱵᱮᱨᱤᱴᱚᱱ ᱥᱮᱨᱮᱧ ᱨᱮᱱᱟᱜ ᱟᱲᱟᱝ ᱮ ᱥᱤᱨᱡᱚᱱ ᱠᱮᱫ-ᱟ ᱾ 

ᱥᱤᱨᱯᱷᱟᱹ ᱟᱨ ᱢᱟᱹᱱ ᱦᱟᱞᱟᱝ

ᱱᱟᱜᱟᱨᱤᱭᱟᱹ ᱥᱤᱨᱯᱷᱟᱹ

᱑᱙᱖᱘ ᱨᱮ ᱵᱷᱟᱨᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱯᱚᱫᱽᱢᱚ ᱥᱨᱤ ᱥᱤᱨᱯᱷᱟᱹ 

ᱡᱟᱹᱛᱤᱭᱟᱹᱨᱤ ᱯᱷᱤᱞᱤᱢ ᱥᱤᱨᱯᱷᱟᱹ
᱑᱙᱕᱔ ᱨᱮ - ᱛᱮᱞᱩᱜᱩ ᱨᱮᱱᱟᱜ ᱥᱚᱨᱮᱥ ᱯᱷᱤᱪᱚᱨ ᱯᱷᱤᱞᱤᱢ ᱞᱟᱹᱜᱤᱫ ᱡᱟᱹᱛᱤᱭᱟᱹᱨᱤ ᱯᱷᱤᱞᱤᱢ ᱥᱤᱨᱯᱷᱟᱹ ᱟᱨ ᱥᱤᱫᱽ ᱥᱟᱠᱟᱢ ᱛᱷᱚᱰᱩ ᱫᱚᱸᱜᱟᱞᱩ ᱞᱟᱹᱜᱤᱫ ᱱᱮᱥᱱᱟᱞ ᱟᱨᱴ ᱛᱷᱤᱣᱮᱴᱚᱨ ᱠᱷᱚᱱ ᱾

᱑᱙᱖᱐ - ᱛᱮᱞᱩᱜᱩ ᱥᱚᱨᱮᱥ ᱯᱷᱤᱪᱚᱨ ᱯᱷᱤᱞᱤᱢ ᱥᱤᱛᱷᱟᱨᱟᱢ ᱠᱚᱞᱭᱟᱬᱚᱢ ᱞᱟᱹᱜᱤᱫ ᱡᱟᱹᱛᱤᱭᱟᱨᱤ ᱯᱷᱤᱞᱤᱢ ᱥᱤᱨᱯᱷᱟᱹ ᱟᱨ ᱥᱤᱫᱽ ᱥᱟᱠᱟᱢ ᱾ 

᱑᱙᱖᱘ - ᱵᱟᱨᱟᱠᱟᱛᱱᱚᱢ ᱥᱚᱨᱮᱥ ᱛᱮᱞᱩᱜᱩ ᱯᱷᱤᱪᱚᱨ ᱯᱷᱤᱞᱤᱢ ᱨᱮᱭᱟᱜ ᱰᱟᱭᱨᱮᱠᱴᱚᱨ ᱞᱟᱹᱜᱤᱫ ᱡᱟᱹᱛᱤᱭᱟᱹᱨᱤ ᱯᱷᱤᱞᱤᱢ ᱥᱤᱨᱯᱷᱟᱹ ᱾ 

ᱨᱟᱥᱴᱨᱚᱯᱚᱛᱤ ᱥᱤᱨᱯᱷᱟᱹ
᱑᱙᱕᱔ - ᱨᱟᱡᱩ ᱯᱮᱰᱟ ᱯᱷᱤᱞᱤᱢ ᱨᱮ ᱥᱚᱨᱮᱥ ᱯᱟᱴ ᱞᱟᱹᱜᱤᱫ ᱾ 

᱑᱙᱖᱓ - ᱛᱮᱞᱩᱜᱩ ᱯᱷᱤᱞᱤᱢ ᱞᱚᱵᱚ ᱠᱩᱥᱚ ᱨᱮ ᱥᱚᱨᱮᱥ ᱯᱟᱴ ᱠᱷᱟᱹᱛᱤᱨ ᱾ 

ᱱᱚᱱᱫᱤ ᱥᱤᱨᱯᱷᱟᱹ
᱑᱙᱗᱐ ᱨᱮ ᱠᱳᱰᱟᱞᱩ ᱫᱤᱫᱤᱱᱟ ᱠᱚᱯᱩᱨᱚᱢ ᱯᱷᱤᱞᱤᱢ ᱞᱟᱹᱜᱤᱫ ᱥᱚᱨᱮᱥ ᱯᱟᱯᱟᱴᱤᱭᱟᱹ ᱞᱟᱹᱜᱤᱫ ᱱᱚᱱᱫᱤ ᱥᱤᱨᱯᱷᱟᱹ ᱾ 

᱑᱙᱗᱒ ᱨᱮ ᱥᱚᱨᱮᱥ ᱛᱮᱞᱩᱜᱩ ᱯᱟᱯᱟᱴᱤᱭᱟᱹ ᱞᱟᱹᱜᱤᱫ ᱵᱟᱰᱤ ᱯᱟᱱᱛᱷᱩᱞᱩ ᱯᱷᱤᱞᱤᱢ ᱞᱟᱹᱜᱤᱫ ᱾ ᱯᱷᱤᱞᱤᱢ ᱯᱷᱮᱭᱟᱨ ᱥᱤᱨᱯᱷᱟᱹ 

ᱮᱴᱟᱜ ᱢᱟᱹᱱ
 ᱑᱙᱗᱘ ᱨᱮ  — ᱦᱚᱱᱚᱨᱟᱨᱤ ᱰᱚᱠᱴᱚᱨᱮᱴ ᱟᱱᱫᱷᱨᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


 Telugu Desam Website
 Article on NTR in BBC telugu